Uutisissa: Taistella, paeta vai antaa anteeksi?
Zimbabwen hallinto takavarikoi maanviljelijän maat.
Viljelijän radikaali vastaus.
Ja: Loppuvatko vainot kuolemassa? Ei kaikissa maissa.
Uskonnolliset vähemmistöt kärsivät jopa haudan takana.
Lisäksi: Kaksituhatta vuotta uinuneet taatelinsiemenet tuottavat hedelmää -
ja antavat tutkijoille kirjaimellisesti makua Raamatun historiasta.
KRISTILLISEN MAAILMAN UUTISET
Luvassa on todella jännittävät uutiset. Tervetuloa! Olen George Thomas.
Kuulostipa hyvältä. Olen valmis.
Aloitetaan tänään voimallisella todistuksella.
Yksi mies päätti asettaa uskomuksensa oikeuksiensa edelle.
Kaikki alkoi 20 vuotta sitten Afrikassa Zimbabwessa.
Hallinto takavarikoi korvauksetta Craig Deallin maatilan.
Craig ei taistellut eikä paennut, vaan usko vaati häntä antamaan anteeksi.
Päätös on tuottanut suuren sadon monellakin tavalla. Katsotaanpa.
Craig Deall kasvatti lapsiaan Zimbabwessa maatilalla, -
jossa oli varttunut itsekin, kun vuonna 2003 tapahtui kammotus.
Se oli tietenkin äärimmäisen traumaattista.
Hallinto ajoi Craigin, vaimon ja lapset kodista ja maatilalta, -
joka oli ollut suvulla vuodesta 1948. Taustalla oli maauudistus, -
jossa maat pyrittiin jakamaan tasaisemmin kotitarveviljelijöiden -
ja eurooppalaistaustaisten välillä. Oli kolme vaihtoehtoa, Craig kertoo.
Taistella, paeta tai antaa anteeksi.
Osa ystävistäni ryhtyi taistelemaan maistaan, -
ja heidät tapettiin.
Ystävistäni suurin osa lähti maasta.
Mikään vastaus ei ole väärä. Se on vain päätös.
Meidän perheemme päätti yrittää kolmatta vaihtoehtoa, -
joka oli anteeksianto.
Craig palasi aina yhteen jakeeseen.
Siinä Jeesus sanoo, että jos varas vie takkisi, anna hänelle paitasikin.
Meille se tarkoitti sitä, että jos joku vie maatilasi, opeta hänet viljelemään.
Ja niin me teimme. Sen myötä paineet helpottivat.
Saimme asian suhteen rauhan.
Tiesimme, että Jumala oli avannut meille väylän palvella ihmisiä, -
palvella veljistä vähäisimpiä maanviljelyn avulla -
ja viedä heille evankeliumia.
Perhe muutti kaupunkiin. Taloon ja maatilalle muutti noin 12 perhettä.
Craig liittyi Foundations for Farming -järjestöön -
ja alkoi opettaa uusille omistajille ja muille pienviljelijöille -
järjestön perustaja Brian Oldreiven Jumalalta saamaa viljelytapaa.
Brian meni lapsenkaltaisella uskolla koskemattomaan metsään istumaan -
ja pyysi Jumalalta: "Opeta minua viljelemään."
Hän näki kaksi asiaa. Ensinnäkään luonnossa ei käännetä maata.
Toiseksi metsänpohjaa peitti runsas kate.
Se on Jumalan mekanismi, josta maa saa ravinteita ja suojaa.
Hän palasi maatilalleen ja päätti kokeilla samaa mekanismia.
Hän ei kääntänyt eikä kaskennut maata -
niin kuin tavallisesti tehtiin.
Tulokset olivat heti hämmästyttävät. Sato oli kymmenkertainen.
Siitä hän tiesi, että se toimi.
Sen jälkeen hän alkoi kasvattaa alaa.
Hän tiesi, että tieto oli Jumalalta, ei häntä itseään varten, -
vaan levitettäväksi eri puolille Afrikan maanosaa -
viljelijöille, kärsiville ja köyhille ympäri Afrikkaa.
Zimbabwen hallinto huomasi aurattoman viljelyn menestymisen -
ja alkoi tukea menetelmää. Vuonna 2020 maa tuotti ruokaa -
yli oman tarpeensa ensi kertaa 20 vuoteen.
Ruoantuotanto on nelinkertaistunut.
Virallisen arvion mukaan ruoantuotanto kasvoi vuonna 2020 -
kolmin- tai nelinkertaisesti.
Maissisadot ovat kolminkertaistuneet.
Foundations for Farming opettaa tekniikkaa koko maailmassa -
päätavoitteenaan evankeliointi.
Opetuksesta 80 prosenttia liittyy sydämeen.
Käyttäytyminen ei muutu, ennen kuin sydämessä tapahtuu muutos.
Tässä kuvaan astuu Jeesus.
Maanviljelystä käytetään porttina evankeliumille.
Menestyksestä huolimatta Zimbabwen hallinto ei ole korvannut Craigille -
taloa, maata ja opetukseen käytettyä aikaa.
Hän sanoo, että Jumala on auttanut eikä hän muuttaisi mitään.
Meillä on järjestössä sanonta: -
"Minulla oli joskus maatila Afrikassa, mutta nyt Afrikka on maatilani."
Mahtava todistus vaikean tilanteen keskellä.
Se hämmästyttää minua. Tämä on radikaalia anteeksiantoa.
Jeesuskin anoi ristillä anteeksiantoa ristiinnaulitsijoille.
Sinähän olet syntynyt Zimbabwen naapurimaassa. - Sambiassa.
Olet afrikkalainen. - Niin olen.
Olet mainio. - Kiitos.
Lisätietoa Foundations for Farming -järjestöstä osoitteessa cbnnews.com.
Länsi-Afrikassa Malissa kolumbialainen nunna -
pääsi vapaaksi oltuaan jihadistien vankina yli viisi vuotta.
Sisar Gloria Cecilia Narvaez ja kolme muuta nunnaa -
joutuivat panttivangiksi ollessaan Malissa lähetystyössä.
Vapauduttaan sisar Gloria kiitti Malin hallintoa ja sanoi: -
"Olen hyvin iloinen. Pysyin terveenä viisi vuotta. Kiitos Jumalalle!"
Myös kolmea muuta nunnaa yritetään saada vapaaksi.
Mali on taistellut islamistikapinallisia vastaan maan pohjoisosassa.
Pohjois-Intiassa 200 radikaalia hindunationalistia -
hyökkäsi aiemmin tässä kuussa jumalanpalvelukseen.
Joukko ryntäsi kirkkoon, hakkasi väkeä ja tärveli kirkon omaisuutta.
Ainakin kolme naista sai vakavia vammoja. Heidät vietiin sairaalaan.
Kristittyjen johtajat vaativat hyökkääjille kovia rangaistuksia.
Monet uskovat kohtaavat vainoa hautaan asti.
Kansainväliset ja kansalliset lait takaavat kaikille ihmisille oikeuden -
haudata kuolleet uskontonsa mukaan.
Mutta joskus kokonaisia hautausmaita kaivetaan tai tuhotaan -
loukkauksena muutenkin vainotuille yhteisöille. Jennifer Wishon jatkaa.
Maissa, joissa kristittyjä ja muita uskontovähemmistöjä vainotaan, -
rääkkäys ei useinkaan pääty edes kuolemaan.
Monissa maissa perheiden traumoja pahentaa hautausmaiden tuhoaminen.
Seuraamme liittyy nyt USCIRF- varapuheenjohtaja Nury Turkel.
Kiitos, että tulit lähetykseen.
Kaikki toista maailmansotaa tuntevat tietävät, -
että natsit käyttivät juutalaisten hautakiviä rakennusprojekteissaan.
Se varmasti kasvatti jo muutenkin kärsivien yhteisöjen murhetta.
Mutta samaa ongelmaa esiintyy yhä. Komissionne raportoi, -
että viime vuonna Egyptissä erään koptipojan ruumis kaivettiin maasta, -
sillä alueen muslimit eivät halunneet, -
että pääosin muslimien hautausmaassa lepää kristitty.
Tätä tapahtuu nykyäänkin. Kerropa siitä.
Hautausmaa on viimeinen yhteys, -
joka uskonnollisen vähemmistön ryhmällä on -
edesmenneisiin sukulaisiin ja rakkaisiin.
Edes tämänkään kaltainen perusoikeus ei ole taattu -
kaikissa yhteiskunnissa, -
vaikka on olemassa selvä kansainvälinen laki, -
joka suojaa tämän kaltaiset uskonnolliset paikat.
Jopa Yhdysvalloissa erityisesti juutalaisyhteisö -
joutuu kohtaamaan tällaista vandalismia -
ja hautausmaiden ja uskonnollisten kohteiden tahallista tuhoamista.
Samoin juutalaiset muualla maailmassa.
Sinä ja minä olemme keskustelleet uiguurien kansanmurhasta Kiinassa.
Mikä on uiguurien hautausmaiden tilanne tänä päivänä?
Satoja uiguurien hautausmaita on hävitetty vuoden 2018 jälkeen.
Niiden joukossa oli ikävä kyllä hautausmaa, -
jonne oli haudattu minunkin isovanhempani äitini puolelta.
Hävitettyjä hautausmaita on muutettu kaupallisiin tarkoituksiin, -
kuten päällystetyiksi pysäköintialueiksi tai julkisiksi puistoiksi.
Millainen trauma se on perheille, kuten sinun perheellesi, -
tietää, että omaisten ylle on vedetty päällyste -
tai että heidän hautansa ovat poissa joskus jopa pysyvästi?
On vaikea kuvailla, millaisen trauman ja surun -
nämä ihmiset, kuten oma kansani, ovat joutuneet kokemaan.
Elossa ollessaan heitä vainotaan -
uskon, rodun, etnisen taustan tai elämäntavan takia.
Ja kun kuolee, ei jätetä rauhaan edes silloin.
On erittäin vaikeaa selittää, miten traumatisoivia ovat -
ne kiduttavat, psykologiset olosuhteet, -
joiden läpi vastuuttomat hallinnot ovat uskontovähemmistöjä pakottaneet.
Varapuheenjohtaja Turkel, kiitos.
Kiitos, että pääsin mukaan.
Tulossa: Arkeologit saavat todella maistaa Raamatun historiaa.
2 000 vuotta vanhat taatelinsiemenet tuottavat hedelmää.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Israeliin muuttavien juutalaisten määrä kasvaa hurjasti koronasta huolimatta.
Ja israelilaisasiantuntijat maistavat Raamatun historiaa kirjaimellisesti.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Juutalaisten muutto Israeliin on tänä vuonna kasvanut jo 31 %, -
ja vielä odotetaan lisää.
Uusien lukujen mukaan jo yli 20 000 juutalaista -
on tehnyt alija-muuton Israeliin vuonna 2021.
Monet ovat saaneet muutossa apua ICEJ-järjestöltä.
Juutalaiset ovat olleet maanpaossa Babylonian ajoista asti.
Jeesuksen aikaan yli puolet kansasta asui muualla.
Koronakriisi voi olla se juttu, joka sysää Israelin sen kynnyksen yli.
Valtaosa saapuu Venäjältä ja USA:sta.
Israel valmistautuu ottamaan vastaan lisää.
2 000 vuotta vanha taatelinsiemen -
tuottaa nyt hedelmää Jeesuksen ajalta.
Siemeniä löytyi kaivauksilta eri puolilta Juudean autiomaata.
Tutkijat onnistuivat kasvattamaan niistä kuusi tainta, -
jotka tuottavat jo hedelmää.
Olemme kasvattamassa toista taatelipalmutyttöä, -
joka iti vanhasta siemenestä.
Se itse asiassa löytyi Qumranista luolasta.
Hämmästyksemme se alkoi itää.
Palmuista on saatu jo satoja taateleita. Niissä maistuu Raamatun historia.
Israelin taateleita arvostettiin ammoin -
koon, makeuden ja lääkintäominaisuuksien ansiosta.
Arkeologit sanovat kaivaneensa viinipuristamon 1 500 vuoden takaa.
Tutkijat löysivät Bysantin aikaisen puristamon rannikolta Javnesta.
Kaivaukset ovat Israelin historian suurimpia.
Puristamo oli käytössä 400―500-luvuilla.
Se valmisti vuosittain ehkä jopa yli 1 900 000 litraa viiniä.
Se oli arvostettua. Sitä juotiin Bysantin kuninkaiden kruunajaisissa.
Justinus II:n kruunajaisissa juotiin viiniä tältä alueelta, -
niin kutsuttua Gazan viiniä.
Viini oli silloin yleinen juoma, sillä vesi oli usein huonolaatuista.
Kaivaukset jatkuvat. Kohde aiotaan avata turisteille.
Lisää uutisia Jerusalem Dateline -ohjelmassa: cbnnews.com.
Kiitos, Emily. Tulossa: Viemässä Raamattua kristittyjen ulottuville.
Hanke, jossa erityispainoksia pyritään saamaan useammalle kuin koskaan.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Juuri nyt ihmiset turvautuvat Sanaan enemmän kuin koskaan.
Tyndale House Publishers -kustantamo aikookin julkaista -
tänä vuonna 125 uutta Raamattua suositulla käännöksellä.
Hienoa. Mark Martin kyseli Tyndalen viestintäjohtaja Jim Jewellilta, -
miten Jumalan Sana vaikuttaa -
ja miksi Sanan pitää olla helppolukuinen ja helposti saatavilla.
Miksi on tärkeää, että ihmiset voivat juuri nyt kääntyä Sanan puoleen?
Tavaton. Se on lohdun lähde.
Se on johdatuksen lähde.
Se on tie pelastukseen.
Se on mahtava juttu aina, mutta erityisesti tällaisina aikoina.
Huomasimme sellaisen mielenkiintoisen seikan, -
että Raamattuja on hankittu ja luettu nyt enemmän kuin koskaan.
Julkaisemme mielellämme New Living Translation -käännöstä, -
sillä se on hyvin helppolukuinen.
Se on Tyndalen perusperiaate, -
viedä Raamattu kaikille.
The New Living Translation on ollut keskeinen osa sitä strategiaa.
Sen avulla me pystymme toteuttamaan strategiaa.
Meitä innostaa erityisesti se, että NLT-käännös täyttää 25 vuotta.
Sinä aikana New Living Translation -Raamattuja -
on myyty 50 miljoonaa kappaletta.
Se on tosi innostavaa.
Jumala on muuttanut ihmisten elämää NLT-käännöksen avulla.
Miksi The New Living Translation on niin suosittu?
Suosio perustuu siihen, mitä ihmiset saavat sen lukemisesta.
NLT-käännökseen vaihtavat hämmästelevät, -
miten paljon paremmin sitä ymmärtää.
Jos ymmärtää Raamattua, se muuttaa kaiken.
Tyndale House julkaisee 125 NLT-Raamattua.
Kerro esimerkkejä näistä erityyppisistä Raamatuista.
Tuttu Raamattu tulee lähes joka koossa.
Ensi kuussa ilmestyy uusi sarja.
Sen nimi on The Filament Journaling Collection.
Jokainen Raamatun kirja on oma kirjansa.
Jokaisen aukeaman oikea sivu on tyhjä, ja siihen voi kirjoittaa.
Tällaisia käytetään seurakunnissa. Kun pastori opettaa Room. kirjeestä, -
seurakuntalaiset voivat lukea mukana ja tehdä muistiinpanoja.
Julkaisemme tässä kuussa koko Uuden testamentin -
Filament Journaling Collection -sarjassa.
Filament on Raamattu-sovellus.
Se tuo mobiililaitteelle tietoa sivusta, jota on lukemassa.
Kaikki 125 Raamattuamme toimivat Filament-sovelluksen kanssa.
Sitä kautta saa valtavasti tietoa, -
ja se tekee tavallisesta Raamatusta opiskeluraamatun vähintäänkin.
Jim Jewell Tyndale House Publishersista, -
kiitos, että viette Jumalan Sanaa ihmisille. Siunausta.
Kiitos. Kiitos, että sain tulla.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Kuvittele kumppanuutta, jossa seurakunnat, yliopistot ja teknologia -
tuovat korkealaatuista opetusta kaikille maailmassa. Mahdotontako?
Ehkä, mutta ei Vishal Mangalwadille.
Hän on filosofi, kirjailija ja kristitty ajattelija Intiasta.
Uudessa kirjassaan Mangalwadi esittelee rohkean suunnitelman, -
jossa seurakunnat viedään opetuselämän keskiöön.
Vishal, mukavaa, kun tulit. Onnittelut uudesta kirjasta.
Sinä ja 30 muuta kirjailijaa ehdotatte suurta ajattelutavan muutosta, -
jolla voitaisiin opetuslapseuttaa kokonaisia kansakuntia.
Kerropa strategiastanne.
Seurakunnat ovat tuhat vuotta lähettäneet nuoria yliopistoon.
Tämä vallankumous laittaa yliopistot -
lähettämään opiskelijat seurakuntaan joka päivä.
Myös opettajat tulevat seurakuntaan netin kautta.
Opiskelijoita mentoroi akateeminen pastori, -
joka on nuorisopastori 2.0, -
tai kotiopetusta antava vanhempi, jolla on yliopiston hyväksyntä -
toimia seurakuntacollegen vanhempana.
Tämä on yritys ottaa opetus takaisin valtiolta -
ja palauttaa se seurakunnalle keinoksi opetuslapseuttaa kansat.
Miksi uskot, että seurakunnalla on vastaus opetuselämän tilanteeseen?
Seurakunta on Totuuden Henkeen kastetun yhteisön instituutio.
Paavali sanoo 1. Tim. 3:15:ssa, -
että seurakunta on totuuden pylväs ja perustus.
Länsi elää totuudenjälkeistä aikaa.
Yliopistoilla, kuten Harvardilla, on yhä mottona Veritas, -
mutta kukaan opettaja ei usko, että siellä tiedetään totuus -
tai että tehtävä on opettaa totuutta ja jalostaa luonnetta.
Yliopistosta on tullut lännen turmeluksen ykköslähde.
Siksi seurakunnan pitää herätä ja ottaa opetus takaisin valtiolta.
Onko lännen seurakunta pääpiirteissään -
akateemisesti ja taloudellisesti valmis lähtemään tällaiseen hankkeeseen?
Tällä hetkellä Amerikassa seurakunta on sekularismin orjuudessa.
Mutta pystyykö se vapautumaan? Varmasti.
Se on kolmannen opetusvallankumouksen tavoite, -
uudistus seurakunnassa.
Taloudellisesti se on suuri haaste, kuten pohditkin.
Seurakunta antoi opetusvastuun valtiolle Euroopassa vuonna 1832 -
ja Amerikassa 1. maailmansodan jälkeen, -
vaikka liike oli alkanut jo aiemmin.
Taloudelliseen haasteeseen voidaan vastata kahdella tavalla.
Ensinnäkin saada opetuksen hinta laskemaan.
Toiseksi vaikkapa Ugandassa opiskelijalla ei ole varaa läppäriin, -
vaikka hän tarvitsisi sen.
Sellaisia varten täytyy perustaa mikrolainalaitoksia.
Myös länsimaalainen hyvän- tekeväisyys on ollut korruption lähde.
Länsi ei ole antanut Afrikalle, Aasialle ja Etelä-Amerikalle -
Max Weberin mallia, jota hän kuvaa teoksessa -
"Protestanttinen etiikka ja kapitalismin henki".
Perheet tarvitsevat lainoja. Tarvitaan mikrolainoja koulutukseen.
Ja laina pitää maksaa takaisin. Ostetaan tietokone, maksetaan se, -
ja sitten kasvatetaan kapasiteettia, jotta peruskoulun ja lukion jälkeen -
opiskelijalla on rahaa jatkaa opiskelua tai perustaa yritys.
Jos joku haluaa tutustua ehdotukseen ja lähteä mukaan, miten se tapahtuu?
Kirjan nimi on "The Third Education Revolution."
Osoite: thirdeducationrevolution.com.
Tässä kaikki tältä viikolta! - Näkemiin ja Jumalan siunausta!